Problemerne med hjemløse i Klostergade burde blive mindre og mindre. Men det forholder sig lige omvendt, siger restauratør Andy Hu, som er ved at være desperat.

Annonce

AARHUS: Man kan ikke uden videre kalde Andy Hu for den uheldigste mand i Aarhus, for der kan være andre, der har endnu større problemer. Men de fleste, der læser med i det følgende, vil nok være enige i, at restauratøren ikke ligefrem har været heldig. Faktisk oplever han, at tingene har udviklet sig i den forkerte retning, siden han for et år siden åbnede tapas- og sushirestauranten Tapashi i Klostergade tæt på Klostertorvet. Helt fra starten gik det galt. Berusede hjemløse invaderede hans restaurant i en grad, så kunderne blev skræmt og Andy Hu, der stammer fra Shanghai og kom til Danmark som 21-årig, måtte spørge sig selv: Kan sådan noget virkelig få lov til at foregå i Danmark? Restauratøren vidste godt allerede inden han skrev under på kontrakten, at der var hjemløse i området. Men ejendomsmægleren overbeviste ham om, at kommunen havde styr på problemet. Han fik ikke noget at vide om, at den cykelhandler, som tidligere drev forretning på adressen, havde store problemer med berusede hjemløse, som skræmte kunderne væk. Og at de hjemløse traditionelt samles ved trappen til Frelsens Hær - blot fem meter fra hans nye restaurant.

Klostergade er til tider næsten spærret af hjemløse, som holder til uden for Andy Hus restaurant. Privatfoto.

Annonce

Politiet kommer hver gang

Derfor kom Andy Hu til at lære tingene på den hårde måde. Ruder blev knust, gæster forulempet og en enkelt prøvede endda at skære halsen over på ham. Det er den historie, han fortæller. På det seneste er det gået fra slemt til værre, siger han. - Det gode vejr gør, at de hjemløse alle opholder sig ude. Samtidig mærker jeg, at flere hjemløse holder til foran min restaurant, siden kommunen i foråret fjernede fire busskure fra Klostertorvet. Nu søger de i stedet over i nærheden af mig, siger han. Forleden ringede han til politiet tre gange på én dag, fordi hjemløse enten spærrede for adgangen til hans restaurant, eller fordi de lavede ballade i selve restauranten. - Politiet kommer hver gang. Det kan jeg ikke klage over. Men hvad skal de gøre? Lige så snart de er væk, er der problemer igen. Folk står og ryger hash lige udenfor min dør, og der er altså nogle kunder, der vender om, når de skal forbi sådan en flok, siger han. Andy Hu siger, at han har forståelse for, at der også skal være plads til de hjemløse. - Mange af dem generer mig ikke. Men der er også nogle, som er ekstremt ubehagelige og voldelige. De ved godt, at jeg ikke kan gøre dem noget, siger han. Om tre uger kommer så hans skæbnestund.

Forleden fandt Andy Hu ham her liggende på dørmåtten til sin restaurant. - Det er ikke godt for min forretning, siger han. Privatfoto

Annonce

Håb forude?